Dirhami

Dirhami ehk Derhamn on küla Lääne maakonnas Lääne-Nigula vallas.

Enne Eesti omavalitsuste haldusreformi 2017. aastal kuulus küla Noarootsi valda.

Asub Soome lahe kaldal Dirhami neemel, Põõsaspea neemest lõunas.

Dirhamis asub kauba- ja reisisadam, postkontor ning Eesti Meteoroloogia ja Hüdroloogia Instituudi hüdroloogiajaam. Seal on ka Dirhami bussipeatus. Dirhami juures metsas asuvad Peeter Suure merekindluse kaitsepositsioonide jäänused.

1977. aastani oli küla osa Rooslepa külast.

Küla eestikeelne nimi on mugandatud rootsi keelest, kus diger ~ deger tähendab suurt ja hamn sadamat. Algul märkis nimi vaid looduslikku ankrupaika, ent maa tõustes ja asustuse levides laienes talvel tavaliselt jäävaba sadamapaiga nimi ka ümbritsevale rannaalale.

Osa külast kuulub Nõva maastikukaitseala koosseisu.

Vaata ka 
Dirhami sadam

Viited

Välislingid 
Dirhami sadamast

Lääne-Nigula valla külad